CELEX: 32017R1410
Language: hu
Date: 2017-08-02 00:00:00
Title: A Bizottság (EU) 2017/1410 rendelete (2017. augusztus 2.) a kozmetikai termékekről szóló 1223/2009/EK európai parlamenti és tanácsi rendelet II. és III. mellékletének módosításáról (EGT-vonatkozású szöveg. )

3.8.2017   
               
               
                  HU
               
               
                  Az Európai Unió Hivatalos Lapja
               
               
                  L 202/1
               
            A BIZOTTSÁG (EU) 2017/1410 RENDELETE
      (2017. augusztus 2.)
      a kozmetikai termékekről szóló 1223/2009/EK európai parlamenti és tanácsi rendelet II. és III. mellékletének módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a kozmetikai termékekről szóló, 2009. november 30-i 1223/2009/EK európai parlamenti és tanácsi rendeletre (1) és különösen annak 31. cikke (1) bekezdésére,
      mivel:
      
                  (1)
               
               
                  A fogyasztók biztonságával foglalkozó tudományos bizottság (FBTB) 2012. június 26–27-i véleményében (2) megállapította, hogy a 3- és 4-(4-hidroxi-4-metilpentil) ciklohex-3-én-1-karbaldehid (HICC) (INCI-név: hidroxi-izohexil-3-ciklohexén-karboxaldehid, 2,6-dihidroxi-4-metil-benzaldehid [atranol] és 3-klór-2,6-dihidroxi-4-metil-benzaldehid [klóratranol]) nem használható a kozmetikai termékekben, mivel ezek olyan allergén illatanyagok, amelyek az elmúlt években a legnagyobb számban váltottak ki kontaktallergiás reakciókat.
               
            
                  (2)
               
               
                  Ezért az emberi egészséget potenciálisan veszély fenyegeti, következésképpen ezen anyagok kozmetikai termékekben való használatát meg kell tiltani.
               
            
                  (3)
               
               
                  Az 1223/2009/EK rendelet III. mellékletének 79. bejegyzése rendelkezéseket tartalmaz a HICC anyagra vonatkozóan és előírja, hogy az anyag jelenlétét fel kell tüntetni az összetevőknek a 19. cikk (1) bekezdésének g) pontjában említett felsorolásában, amennyiben annak koncentrációja meghaladja nem leöblítendő termékekben a 0,001 %-ot, leöblítendő termékekben pedig a 0,01 %-ot. Mivel a HICC anyag kozmetikai termékekben történő használatát indokolt megtiltani, a szóban forgó bejegyzést törölni kell.
               
            
                  (4)
               
               
                  Az FBTB 2012. június 26–27-i véleményében jelezte, hogy az atranol és a klóratranol az 1223/2009/EK rendelet III. mellékletének 91., illetve 92. bejegyzése által szabályozott tölgyfazuzmó (Evernia prunastri) és Evernia furfuracea zuzmó kivonatának természetes összetevői.
               
            
                  (5)
               
               
                  Helyénvaló észszerű határidőt biztosítani az ipari szereplőknek arra, hogy alkalmazkodni tudjanak az új tilalomhoz, és ezért ne hozzanak forgalomba, illetve ne forgalmazzanak olyan érintett termékeket, amelyek tartalmazzák a tiltott anyagok legalább egyikét. A szóban forgó határidő meghatározásakor kellően figyelembe kell venni azt a potenciális kockázatot, amelyet e termékek jelentenek az emberi egészségre nézve. A HICC anyagra vonatkozóan az 1223/2009/EK rendelet III. mellékletének 79. bejegyzésében meghatározott korlátozást továbbra is alkalmazni kell mindaddig, amíg a szóban forgó anyagot tartalmazó termékek forgalmazása megengedett. Az említett bejegyzés törlését ezért el kell halasztani.
               
            
                  (6)
               
               
                  Tekintettel az illatanyag-reformulálás különösen összetett és hosszú folyamatára, valamint az illatanyagok érzékszervi tulajdonságainak megváltozásával összefüggő fogyasztói aggályokra, a termékek kiigazítására az ipari szereplők számára a szokásosnál hosszabb határidőt indokolt meghatározni. Az illatanyagokkal összefüggő kontaktallergiás reakciók általában csak a bőrön jelentkeznek. Az allergén illatanyagokra kontaktallergiás fogyasztók sokszor tudatában vannak annak, hogy bőrük nem tolerálja az illatosított termékeket, és ezért nem használják azokat.
               
            
                  (7)
               
               
                  Az 1223/2009/EK rendelet II. és III. mellékletét ezért ennek megfelelően módosítani kell.
               
            
                  (8)
               
               
                  Az e rendeletben előírt intézkedések összhangban vannak a Kozmetikai Termékek Állandó Bizottságának véleményével,
               
            ELFOGADTA EZT A RENDELETET:
      1. cikk
      A 1223/2009/EK rendelet II. és III. melléklete e rendelet mellékletének megfelelően módosul.
      2. cikk
      2019. augusztus 23-tól az e rendelet által tiltott anyagok legalább egyikét tartalmazó kozmetikai termékek nem hozhatók forgalomba az Európai Unióban.
      2021. augusztus 23-tól az e rendelet által tiltott anyagok legalább egyikét tartalmazó kozmetikai termékek nem forgalmazhatók az Európai Unióban.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      A melléklet 2. pontját 2021. augusztus 23-tól kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. augusztus 2-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 342., 2009.12.22., 59. o.
      
      
         (2)  SCCS/1459/11.
      
         MELLÉKLET
         A 1223/2009/EK rendelet II. és a III. melléklete a következőképpen módosul:
         
                     1.
                  
                  
                     A II. mellékletben a táblázat kiegészül a következő három bejegyzéssel:
                     
                                 Hivatkozási szám
                              
                              
                                 Az anyag azonosítása
                              
                           
                                 Kémiai név/INN
                              
                              
                                 CAS-szám
                              
                              
                                 EK-szám
                              
                           
                                 a
                              
                              
                                 b
                              
                              
                                 c
                              
                              
                                 d
                              
                           
                                 „1380
                              
                              
                                 3- és 4-(4-hydroxi-4-metilpentil) ciklohex-3-én-1-karbaldehid (HICC) (*1)
                                 
                              
                              
                                 51414-25-6/
                                 31906-04-4/
                              
                              
                                 257-187-9/
                                 250-863-4/
                              
                           
                                 1381
                              
                              
                                 2,6-dihidroxi-4-metil-benzaldehid (atranol) (*1)
                                 
                              
                              
                                 526-37-4
                              
                              
                                 —
                              
                           
                                 1382
                              
                              
                                 3-klór-2,6-dihidroxi-4-metil-benzaldehid (klóratranol) (*1)
                                 
                              
                              
                                 57074-21-2
                              
                              
                                 —
                              
                           
               
                     2.
                  
                  
                     A III. mellékletben található táblázatban a 79. bejegyzést el kell hagyni.
                  
               
            (*1)  2019. augusztus 23-tól a szóban forgó anyagot tartalmazó kozmetikai termékek nem hozhatók forgalomba az Európai Unióban. 2021. augusztus 23-tól a szóban forgó anyagot tartalmazó kozmetikai termékek nem forgalmazhatók az Európai Unióban.”